Na temelju članka 75. Zakona o sportu (“Narodne novine”, broj 141/22) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na sjednici od 2024. godine, donosi

**O D L U K U**

**o izmjenama Programa javnih potreba u sportu**

**Grada Šibenika za 2024. godinu**

**I.**

 U Programu javnih potreba u sportu Grada Šibenika za 2024. godinu („Službeni glasnik Grada Šibenika“, broj 10/23):

1. U glavi I. iznos „2.577.350,00 EUR“ mijenja se u iznos „2.862.150,00 EUR““;
2. U glavi III. mijenja se:

a) u točki 1. Program javnih potreba u sportu iznos „963.000,00 EUR“ mijenja se u iznos „995.000,00 EUR“. U istoj točki u podtočki b) Djelovanje sportskih udruga iznos „809.000,00 EUR“ mijenja se u iznos „829.000,00 EUR), te u podtočki d) Djelovanje Zajednice sportova grada Šibenika iznos od „96.000,00 EUR“ mijenja se u iznos „108.000,00 EUR“;

b) u točki 3. Javna ustanova „Športski objekti“ – Šibenik iznos od „1.420.350,00 EUR“

 mijenja se u iznos „1.653.150,00 EUR“;

1. u točki 4. Ostali sportski programi iznos od „44.000,00 EUR“ mijenja se u iznos „64.000,00 EUR“, te se u istoj točki pod podtočkom b) Ostali sportski programi iznos „40.000,00 EUR“ mijenja u iznos „60.000,00 EUR“.

**II.**

 Ova Odluka stupa na snagu dan nakon objave u „Službenom glasniku Grada Šibenika“.

Klasa: 620-01/23-01/02

Urbroj: 2182-1-05/1-24-

Šibenik, 2024.

GRADSKO VIJEĆE GRADA ŠIBENIKA

 PREDSJEDNIK

 dr.sc.Dragan Zlatović

Dostaviti:

1. „Službeni glasnik Grada Šibenika“

2. Upravni odjel za društvene djelatnosti – ovdje

3. Upravni odjel za financije – ovdje

4. Zajednica sportova Grada Šibenika

5. J.U.Športski objekti Šibenik

6. Arhiv – ovdje

**O b r a z l o ž e nj e**

 Gradsko vijeće Grada Šibenika na 17. sjednici od 14. prosinca 2023. godine donijelo je Program javnih potreba u sportu Grada Šibenika za 2024. godinu (“Službeni glasnik Grada Šibenika“, broj 10/23).

 Prijedlog Odluke o izmjenama Programa javnih potreba u sportu Grada Šibenika za 2024. godinu utvrđen je u skladu s Prijedlogom izmjena i dopuna Proračuna Grada Šibenika za 2024. godinu i projekcija za 2025. i 2026. godinu.

Predloženim izmjenama Programa javnih potreba u sportu Grada Šibenika za 2024. godinu sveukupno planirana sredstva od 2.577.350,00 EUR povećavaju se na iznos od 2.862.150,00 EUR.

Sveukupno povećanje iznosa za planirane aktivnosti unutar ovog Programa odnosi se na:

1. povećanje predloženih sredstava u sveukupnom iznosu od 32.000,00 EUR u točki 1. za

aktivnosti Programa javnih potreba u sportu odnosi se:

– u podtočki b) Djelovanje sportskih udruga - prema prijedlogu Zajednice sportova Grada Šibenika planirano povećanje sredstava od 20.000,00 EUR odnosi se na djelovanje Škole nogometa Šibenik; te

 – u podtočki d) Djelovanje Zajednice sportova Grada Šibenika – na povećanje materijalnih prava (planirano povećanje osnovice za izračun plaća zaposlenika Zajednice sportova Grada Šibenika za 12.000,00 EUR);

b) povećanje od 232.800,00 EUR u točki 3. za aktivnost Javna ustanova „Športski objekti Šibenik“ predloženo je sukladno iskazanim planom ustanove. Prijedlog Izmjena proračuna Javne ustanove Športski objekti Šibenik iznosi 1.653.150,00 EUR i odnosi se na rashode poslovanja u iznosu od 1.564.650,00 EUR (povećanje od 218.300,00 EUR u odnosu na odobrena sredstva u Proračunu za 2024. godinu) i rashode nabave nefinancijske imovine u iznosu od 88.500,00 EUR (povećanje od 14.500,00 EUR u odnosu na odobrena sredstva u Proračunu za 2024. godinu). Izmjene su između ostalog predložene i u skladu sa stupanjem na snagu novog Pravilnika o proračunskom računovodstvu i računskom planu s primjenom od 1. siječnja 2025. godine kojim se ukida podskupina računa 193 Kontinuirani rashodi budućih razdoblja i planiranja 13-tih računa (obračun plaće i ostalih materijalnih prava radnika za prosinac 2024. godine, knjiženje 13-tih računa za električnu energiju, komunalne usluge, telekomunikacijske usluge, usluge pošte) i računovodstvenim usklađivanjem s novim izmjenama, kao i zbog povećanja osnovice za izračun plaće za iznos od 20,5 %. Prijedlog je također podnesen zbog potrebe povećanog ulaganja u dugotrajnu imovinu (88.500,00 EUR) u odnosu na odobrenih 74.000,00 EUR;

c) povećanje predloženih sredstava od 20.000,00 EUR u točki 4. Ostali sportski programi predloženo je u skladu s prijedlogom Zajednice sportova Grada Šibenika, a zbog povećanog obujma sportskih manifestacija međunarodnog karaktera u 2024. godini koje Zajednica želi podržati, prepoznajući važnost poticanja bavljenja sportom i važnost promidžbe sportskih vrijednosti i uspjeha, te same lokalne zajednice. Također, broj ostalih sportskih programa i manifestacija u (pri)gradskim projektima i natjecanjima kontinuirano raste posljednjih godina, te se želi svim aktivnim sportskim udrugama omogućiti sportsku aktivnost ili organizaciju sportskih manifestacija.

 U skladu s navedenim, predložene su ove izmjene i dopune Programa.